NaiveNeuron/SloPal huggingface dataset:
Laurenčík, Milan, podpredseda NR SR (2021-01-29):
Ďakujem. Na vaše vystúpenie neevidujem faktické poznámky. Boli ste písomne prihlásený ako jediný. Teraz sa pýtam, či sa chce niekto prihlásiť do rozpravy ústne. Konštatujem, že nie, preto vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka? Nech sa páči, máte slovo.
Plaváková, Lucia, poslankyňa NR SR (2024-01-08):
Ďakujem veľmi pekne za slovo. Ja som rada, že sa tu otvorila aj téma, že pani poslankyňa Kolíková teda priniesla tú tému rozhodnutí Ústavného súdu o porušovaní ľudských práv, ktorých majú byť teda desiatky, a snáď sa teda dočkáme celého toho zoznamu, aby sme si to dopredu mohli naštudovať, možno by nám to mohli doručiť spoločne s pánom ministrom spravodlivosti aj s tým rešeršom a s tou analýzou porovnania úprav v jednotlivých európskych krajinách, na ktoré teda tiež čakáme. A ja som si teda robila také, taký prehľad rozhodnutí Ústavného súdu za obdobné obdobie, o ktorom koalícia hovorí, a tých rozhodnutí bolo okolo tisíc. Tisíc rozhodnutí Ústavného súdu, v ktorom Ústavný súd konštatoval porušenie základných práv a slobôd. Väčšina sa týkala porušení v podstate spôsobených súdmi v prieťahoch a veľká časť potom samotnej prokuratúry a možno nejaké zlomky sa týkajú veľmi okrajovo špeciálnej prokuratúry. V každom prípade to gro spočíva v porušovaní spôsobených v podstate súdmi tým, že sú prieťahy v súdnych konaniach. A teda ja už som sa tu tak viackrát aj koaličných poslancov a poslankýň, ale aj ministrov pýtala, že či teda budeme aj súdy rušiť, keď tu máme stovky rozhodnutí Ústavného súdu, ktorý konštatoval zásahy do základných práv a slobôd, teda to isté, čím odôvodňujú celé toto skrátené legislatívne konanie a zrušenie Úradu špeciálnej prokuratúry. Ďakujem.
P. Hrušovský, predseda NR SR: (2005-10-27):
(Hlasovanie.) 127 prítomných, 81 za, 3 proti, 42 sa zdržalo, 1 nehlasoval. Návrh sme schválili.
Šimečka, Michal, podpredseda NR SR (2024-01-16):
Ďakujem pekne. Pani poslankyňa Turčanová.
Viskupič, Jozef, poslanec NR SR (2016-04-18):
Ďakujem. Pán Matovič, ja by som zareagoval na obidva momenty, ktoré boli veľmi dôležité spomenúť. Jeden z nich bol to, akým spôsobom sa viedla atmosféra budúcej kreujúcej sa dohody na tom, že tento problém bude vyriešený. On totiž mohol byť vyriešený vtedy, ak by sme sa navzájom počúvali. Možno v tej atmosfére úvodnej schôdze aj pod tlakom prejavu predsedu parlamentu, kedy hovoril o novej kultúre, o tom, že budeme sa tu navzájom počúvať a nebudeme dehonestovať a hlavne ohýbať dohody, tak niektorí z nás podľahli tomu, že naozaj príde k nejakej dohode, s ktorou budú spokojní, spokojné obe strany. To, že strana, na ktorú ste sa vykašľali a aj ako ty si spomínal v tom prejave, že boli porušené aj verejný prísľub aj chlapské slovo, je absolútna pravda. Pretože ak zostali ľudia vo výboroch, ktoré sme namietali a ak sa pomery zmenili ubratím vášho, poslancov a nepridaním opozičných, tak ste nedodržali slovo. To je fakt. A druhá vec, to predsedníctvo. Nám sa deje, že máme najutajenejšie priority predsedníctva v celej histórii európskej, Európskej únie. Prečo tajíte priority, prečo ste doteraz neprišli pred toto plénum za bývalého parlamentu a teraz a mohli sme absolvovať debatu o prioritách predsedníctva? Je to hanba, blogujú o tom ľudia po celom svete v angličtine, príďte pred plénum s prioritami predsedníctva a konečne sa o tom pobavme aspoň tu my v parlamente.
Pellegrini, Peter, predseda NR SR (2015-04-23):
Ďakujem pekne. Pán poslanec, len som sa chcel spýtať, nezabudli ste náhodou predložiť nejaký pozmeňujúci alebo nejaký návrh? Nie, dobre. Tri faktické poznámky, štyri. Posledným je pán poslanec Hudacký. Takže pán poslanec Daniš, Hraško, Simon a Hudacký. Nech sa páči, pán poslanec Daniš, máte slovo ako prvý.
Laššáková, Jana, podpredsedníčka NR SR (2012-12-11):
Pán poslanec bol posledný písomne prihlásený do rozpravy. Na jeho vystúpenie s faktickými poznámkami sa hlásia pán poslanec Kaník, pán poslanec Štefanec, pán poslanec Sulík, pani poslankyňa Vášáryová. Končím možnosť prihlásiť sa s faktickými poznámkami. Nech sa páči, pán poslanec Kaník.
Pročko, Jozef, poslanec NR SR (2023-11-21):
Úúúú (rečník predstiera prekvapenie, smiech v sále). Tak vidíte, zoberie mi, zoberieme mi slovo, ale česť mi nezoberie. Nie som zlodej, nikdy som nekšeftoval s drevom, to vám môžem zaručiť. Nikdy ani, ani meter dreva som neukradol. Ani meter dreva... (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2019-06-20):
S reakciou pani poslankyňa Červeňáková, nech sa páči.
Hrnčiar, Andrej, podpredseda NR SR (2018-10-23):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 35. schôdze Národnej rad Slovenskej republiky druhým čítaním o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Vládny návrh zákona je uverejnený ako tlač 1060, správa výboru má tlač 1060a. Prosím ministra spravodlivosti Slovenskej republiky Gábora Gála, aby vládny návrh zákona odôvodnil.
Ivan, Miroslav, poslanec NR SR (2017-05-19):
Ďakujem pekne za slovo, pán predseda. Vážené kolegyne, vážení kolegovia, spolu s kolegami Eugenom Jurzycom, Janou Kiššovou a Vladimírom Slobodom predkladáme návrh na novelu zákona č. 56/2012 o cestnej doprave. Dôvodovú správu ste si, predpokladám, prečítali, preto budem skôr hovoriť veci, ktoré v dôvodovej správe nie sú a ktoré, o ktorých by mohla sa viesť diskusia. Cieľom nášho návrhu je liberalizovať podnikanie v osobnej doprave, a to dvoma formami: otvoriť priestor na podnikanie viacerým, teda zavádzame novú formu voľnej živnosti, a tiež zjednodušiť podmienky podnikania už tým, čo túto formu podnikania vykonávajú, a to sú taxislužby. Zároveň je náš návrh reakciou na prienik internetových technológií, rôznych platforiem, ktoré párujú ponuku a dopyt. Vieme, že súčasný stav v taxislužbách je preregulovaný a podľa nášho názoru je neudržateľný. Podľa zákona o cestnej doprave smie vykonávať osobnú dopravu do 9 miest vrátane vodiča len ten, kto splní podmienky licencie, a to formou taxislužby. Prienik rôznych platforiem, ktoré by som mohol menovať, sú už, už možno známe aj desiatky, nám dokazuje, že je tu dopyt po aj moderných formách takejto formy zdieľanej dopravy, a nie sú to len platformy. Vidíme to dnes aj v rámci sociálnych sietí, kde už predovšetkým mladá generácia hľadá rôzne možnosti, ako zdieľať automobil k účelu, aby sa prepravili z bodu A do bodu B a aby nemusel každý vynakladať toľko finančných prostriedkov, ako keby zvolil formu individuálnejšiu. Náš návrh má teda ambíciu umožniť čo najširšiemu okruhu ľudí disponujúcich s motorovým vozidlom využívať ho na podnikanie. V osobnej doprave tak budú mať z toho osoh tí, ktorých dnes vysoká byrokracia a regulácie odraďujú od toho, aby podnikali v tej jednej jedinej možnej forme, v taxislužbách, a zároveň náš návrh, ktorý by liberalizoval túto formu podnikania, vo výslednom efekte bude mať prínos v tom, že na trhu bude väčšia konkurencia a bude mať z toho osoh hlavne ten, pre koho to je určené, teda pasažier, klient, pretože len pri veľkej konkurencii môže sa zlepšiť kvalita služieb v danej oblasti. To je na úvod. Ja potom chcem, aby ste sa mohli prípadne prihlásiť s faktickými poznámkami. V rozprave poviem potom viac o konkrétnych veciach, ktoré sme v zákone upravili. Ďakujem nateraz.
J. Počiatek, minister financií SR: (2009-06-23):
Zmluva nevyžaduje zmeny v právnom poriadku  Slovenskej republiky a nedotýka sa záväzkov vyplývajúcich z iných medzinárodných zmlúv, ktorými je Slovenská republika  viazaná. Uzavretie zmluvy nebude mať negatívny dopad na štátny rozpočet ani na verejné financie. Rozvojom slovensko-líbyjských hospodárskych vzťahov na základe tejto zmluvy sa predpokladá pozitívny vplyv na podnikateľské prostredie. Ďakujem za slovo, skončil som.
Ďuriš Nicholsonová, Lucia, podpredsedníčka NR SR (2018-05-25):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Opäť otváram možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Prihlásila sa pani navrhovateľka, pani Viera Dubačová. Nech sa páči.
Hort, Milan, podpredseda NR SR (2011-10-19):
Ďakujem. A dávam teraz slovo pánovi poslancovi Horváthovi, aby nás informoval o výsledku rokovania výborov. Nech sa páči.
Jurzyca, Eugen, minister školstva, vedy, výskumu a športu SR (2011-05-19):
Zatiaľ nechceme meniť počet hodín, len ich môžu rôzne školy distribuovať v rámci jedného stupňa. A ten obsah sa bude teda meniť, ako som povedal, v tom roku 2013.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-07-06):
Ďakujem pekne. Vážený pán predsedajúci, vážené panie poslankyne a páni poslanci, dovoľte, aby som uviedol v druhom čítaní vládny návrh zákona, ktorým sa mení a dopĺňa zákon č. 143/1998 Z. z. o civilnom letectve, zvaný letecký zákon, a o zmene a doplnení niektorých zákonov v znení neskorších predpisov. Vláda Slovenskej republiky predmetný návrh prerokovala a schválila dňa 13. apríla tohto roku a prijala k nemu uznesenie č. 249. Týmto návrhom zákona sa preberá smernica Európskeho parlamentu a Rady č. 2009/12 ES o letiskových poplatkoch. Predkladaná novela leteckého zákona transponuje túto smernicu do právneho poriadku Slovenskej republiky v oblasti letiskových odplát a zavádza transparentný systém na určovanie týchto letiskových odplát. V súlade s uvedenou smernicou sa tiež zriaďuje nezávislý orgán na výkon dozoru, ktorého funkciu bude vykonávať Letecký úrad Slovenskej republiky. Návrh zákona ustanovuje harmonizované pravidlá a postupy v tomto systéme. Dáva možnosť nápravy v prípade neodôvodneného postupu prevádzkovateľa letiska pri určovaní výšky letiskových odplát. Tieto postupy tak zabezpečujú zabránenie diskriminácii jednotlivých užívateľov letísk. V súčasnosti by sa tieto pravidlá vzťahovali na Slovensku len na letisko Milana Rastislava Štefánika Airport Bratislava s najväčším počtom ročne prepravených cestujúcich. Ďalej sa týmto návrhom dopĺňa letecký zákon o ustanovenie o určení kompetencie na vykonávanie dozoru a dohľadu v oblasti leteckých navigačných služieb pre Letecký úrad Slovenskej republiky tak, aby bol odstránený podstatný nález ostatného auditu Európskej organizácie pre bezpečnosť letovej prevádzky, známy pod skratkou Eurocontrol, ktorý bol vykonaný v novembri 2010. Návrh zákona je v súlade s Ústavou Slovenskej republiky, platným právnym poriadkom, ako aj medzinárodnými zmluvami, ktorými je Slovenská republika viazaná. K pozmeňujúcim a doplňujúcim návrhom, ktoré sú uvedené v spoločnej správe výborov, môžem vyjadriť iba pozitívne odporúčacie stanovisko. Dovoľujem si vás požiadať o prijatie predloženého návrhu zákona a o jeho schválenie. Ďakujem pekne.
J. Slabý, poslanec: (2009-02-17):
No a potom k tomu, čo vy hovoríte ohľadom znižovania počtu zamestnancov v rámci celého Slovenska a navyšovania v Žiline. Počas vašej vlády v Žiline fungoval ústav, teda takzvaný katastrálny ústav. Tento ústav bol v minulom roku zrušený. Tým pádom skoro 200 pracovných miest bolo v Žiline znížených. Do týchto priestorov my ideme teraz umiestniť tú centrálnu expedíciu písomností, navrhujeme toto umiestnenie, kde bude zamestnaných 6, možno 8 zamestnancov na obsluhu tohto zariadenia. Navyše sa touto cestou ušetrí zhruba 60 zamestnancov, ale keď hovoríme v dôvodovej správe o ušetrení počtu zamestnancov, je to v tom, že nebudú musieť lepiť obálky a vypisovať tie adresy, čo napríklad len v bratislavskom úrade Správy katastra Bratislava predstavuje tisíc písomností denne. A títo ľudia sa budú môcť venovať odbornej práci, na ktorú zrejme na tom katastri aj sú. Ďakujem.
Madej, Róbert, poslanec NR SR (2016-11-30):
Ďakujem. Ďakujem veľmi pekne. Rád by som informoval členov ústavnoprávneho výboru o zvolaní schôdze ústavnoprávneho výboru dnes o 12.00.
Potocký, Milan, poslanec NR SR (2021-12-01):
Ďakujem za slovo. Pán poslanec Kotleba, vy ste vo svojom prejave hovoril, že to, čo objavia Bielorusi, nie je správne. Ono nieže nie je to správne, je to barbarstvo a je to hyenizmus, pretože ak niekto na presadzovanie svojich politických zámerov používa nevinných nelegálnych migrantov, keď ste si pozreli zábery z tej poľsko-bieloruskej hranice, tak sú tam matky s deťmi. Je najhoršie, ak vy donesiete nelegálnych migrantov v tomto chladnom počasí a necháte ich napospas vo voľnej prírode, v lese, v prírode, napospas osudu. Je to naozaj obludný hyenizmus, ak Lukašenkov režim takto zneužil matky s deťmi, starých ľudí, ktorým sľúbili vidinu lepšieho života a nechali ich napospas osudu v mraze. Je to tvrdý hyenizmus použiť ľudí ako štíty v presadzovaní svojich politických záujmov.
P. Paška, predseda NR SR: (2007-10-25):
Konštatujem, že sme uznesenie odsúhlasili. Pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podaných predsedovi Národnej rady Slovenskej republiky do 24. septembra 2007 . Je to tlač 421. Najprv však budeme hlasovať o tom, že Národná rada berie na vedomie vyjadrenia pánov poslancov Moniky Gibalovej, Františka Mikloška, Stanislava Kahanca, Martina Fronca, Tatiany Rosovej a Jarmily Tkáčovej, že písomné odpovede členov vlády na ich interpelácie č. 1, 2, 4, 5, 18, 20 a 9 považujú za neuspokojivé. Hlasujeme. (Hlasovanie). 81 prítomných, 2 za, 71 proti, 7 sa zdržalo, 1 nehlasoval. Konštatujem, že toto stanovisko sme nezobrali na vedomie. A teraz budeme hlasovať o tom, že Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 24. septembra 2007. Hlasujeme. (Hlasovanie). Prítomných 81, všetci boli za. Konštatujem, že sme navrhované uznesenie schválili. Tým sme vyčerpali hlasovania o všetkých prerokovaných bodoch programu. A budeme pokračovať v prerušenom bode programu interpelácie. Pán poslanec Mikloško, procedurálny návrh, nech sa páči.
Krištúfková, Petra, poslankyňa NR SR (2019-09-25):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbere do 32 dní od prerokovania návrhu zákona v prvom čítaní.
Grendel, Gábor, poslanec NR SR (2017-09-14):
Ďakujem pekne. Aj k tomuto bodu vystúpili dvaja poslanci v rozprave, ale nebol podaný žiaden pozmeňujúci návrh, preto pán predsedajúci, dajte, prosím, podľa § 73 ods. 3 písm. c) hlasovať o tom, že tento návrh prerokuje Národná rada Slovenskej republiky v druhom čítaní.
Danko, Andrej, predseda NR SR (2016-04-18):
Pani poslankyňa Alena Bašistová.
Chren, Martin, poslanec NR SR (2011-06-01):
Ďakujem veľmi pekne. Martin, ďakujem veľmi pekne za ten príhovor, pretože naozaj nám tu asi všetkým hovoríš z duše a zo srdca. A myslím si, že nikto tu u nás, aspoň na tejto strane zasadacej miestnosti, nepochybuje o opodstatnenosti tohto návrhu. Úprimná poklona piatim konkrétnym kolegom zo SMER-u, ktorí vydržali dnes sedieť na tomto zasadnutí, dvom ďalším z KDH a štvrtine OKS, že počúvajú túto diskusiu. Už aj tá debata, ktorá tu bola, o tom, že kde vznikol nápad na zníženie počtu poslancov, či SaS presadilo referendum, alebo či s tým prišli obyčajní ľudia, svedčí len o tom, že sme na jednej lodi, že rozmýšľame rovnako, že nám ide o úplne presne ten istý cieľ. Avšak jednoznačne je treba povedať, že ani sledovanie spoločného cieľa nemôže byť ospravedlnením toho, keď vecne správna záležitosť je formálne nesprávnym spôsobom podaná. Keď jednoducho je podané niečo, je podaný návrh zákona, ktorý je doslova odfláknutý. A jednoducho súhlasíme s tým, máme ešte tri roky času na to, aby sme schválili tento zákon. Netreba si polámať nohy jeho predkladaním len preto, aby bol niekto prvý pred televíznymi kamerami a aby sa mohol chváliť. Navrhujem, akceptujte procedurálny návrh Martina Poliačika. Poďme spolu prepracovať tento návrh. Ukážme, že všetci držíme spolu, že ťaháme za jeden povraz a predložme ho ako vládna koalícia, tak ako sa správne, podľa správneho legislatívneho postupu má pri takýchto zásadných veciach, ako je ústava a jej zmeny a ústavné zákony, postupovať. Ďakujem.
Bugár, Béla, podpredseda NR SR (2017-06-14):
Pán poslanec Budaj ako ďalší v rozprave, ale stráca poradie. Ale vidím, že pán navrhovateľ sa hlási, nech sa páči, máte slovo.
Vaľová, Jana, poslankyňa NR SR (2020-06-04):
Pán poslanec Susko, veľmi odborne ste argumentovali všetky závažné nedostatky tohto predkladaného poslaneckého návrhu a zákona. Ja prečítam judikát 73 ods. 2 ústavy. Podľa tohto ustanovenia vykonávajú poslanci svoj mandát osobne podľa svojho svedomia a presvedčenia a nie sú viazaní príkazmi. Prvý príkaz, ktoré táto vláda urobila, uviazala poslancom slučku, bolo podpísanie, v živote sa to nestalo, koaličnej zmluvy. To znamená, že ak poslanec nebude chcieť plniť príkazy svojho poslaneckého klubu a svojej koalície, neviem, asi nemá právo vykonávať svoj mandát. Druhú vec, idú presne teraz robiť v tom alebo idú urobiť v tomto zákone, že všetci musia hlasovať verejne. Rozprávame sa tu o nejakom verejnom vypočutí. Áno, všetci si verejne vypočujeme a potom sa pozriem, ako koalícia bude stádovito hlasovať, ale aj to je dobré, lebo toto bude dôkazom toho, že svoj mandát nevykonávajú slobodne, že svoj mandát musia vykonávať podľa príkazov svojho klubu. Takže možno na niečo to bude dobré, ale stratí sa demokracia, lebo voliť tajne je voľba slobodná. A ja si tu pamätám voľby v roku 2001, keď tu boli vaši, vaši, teda pán Sulík aj koaliční partneri, ako sa tu fotili hlasovacie lístky, čo sa tu dialo, ako sa poslanci chytali za ruky a museli všetci preukazovať, kto koho volil. Takže zrejme sloboda vám nebude nič hovoriť, aj keď sú to mnohí, ktorí stáli na doskách Slušného Slovenska, rozprávali, aká je tu nesloboda. Ja si myslím, že tá nesloboda prichádza teraz. A chcem povedať, že aj dnes môžme prokurátora potrestať v právnom poriadku – § 8 ods. písm. 3) zákona g, zákon o prokuratúre dáva možnosť jeho disciplinárnemu stíhaniu Ústavným súdom a nemusí o tom rozhodovať, či to sa páčiť bude, alebo nebude sa to páčiť vládnej koalície, aby sa zbavili nepohodlného prokurátora, ktorý nebude konať tak, ako konať má, pretože takéto vágne ustanovenia, ako máte, že kedy môžte odvolať prokurátora, je naozaj... (Prerušenie vystúpenia časomerom.)
Čaplovič, Dušan, poslanec NR SR (2011-05-19):
Ďakujem pekne. Ja nebudem dlho hovoriť, ja sa chcem len na niečo opýtať pána spravodajcu a pána poslanca a predsedu výboru. On hovorí, že jedna zdravotná poisťovňa v podstate neprináša konkurenciu, čo je celkom prirodzené, ale že je to zlá cesta. A ja vám chcem povedať v súvislosti s Kanadou, tam je jedna zdravotná poisťovňa dlhé roky, desaťročia. A ja vám poviem, ja som tam bol párkrát, aj s občanmi som sa tam stretol a oni si to veľmi chvália, že je to dobrý prístup. A, samozrejme, tam nemôžeme hovoriť o konkurencii, ale o kvalite služieb, ktoré táto zdravotná poisťovňa, teda, myslím, v Kanade, poskytuje svojim klientom. A na základe toho, samozrejme, sa pýtam, prečo v tomto prípade konkrétny príklad, úspešný príbeh by som to nazval, úspešný príbeh Kanady nie je istým príkladom aj pre Slovensko.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 142, za 49, proti 8, zdržalo sa 85 poslancov. Návrh sme neschválili. Prosím pána poslanca Jančulu, aby uviedol hlasovanie v prvom čítaní o návrhu poslanca Pamulu na vydanie zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov (tlač 1223). (Hlasovanie o návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov , tlač 1223.)
Pleštinská, Zita, poslankyňa NR SR (2021-05-11):
Ďakujem pekne, pán predsedajúci. Chcela by som vyzdvihnúť príhovor alebo vlastne príspevok našej kolegyne Mirky Šutekovej. Myslím si, že vniesla taký pokoj do tejto debaty, pretože aj táto téma vzbudzuje také vášne možno aj u kolegov, ale treba sa postaviť možno k tejto téme tak veľmi prakticky a možno aj petícia dáva také podnety, aby sme nachádzali spoločné riešenia. Možno vyzdvihnem aj na samospráve vlastne tú spoluprácu s poľovníckymi združeniami, ktoré skutočne prinášajú aj tie dobré podnety vlastne do tejto témy, ale, samozrejme, nájdu sa aj rôzni, ktorí to zneužívajú vo svoj prospech. No, a čo sa týka vlastne chodenia alebo tých traktorov a tých motoriek, nedávno bola reportáž, v Pieninách, kde vlastne takíto ľudia, ktorí, ktorí zneužívajú alebo využívajú vlastne tieto motorky a rôzne stroje na to, aby v lese robili neporiadok, takže skutočne treba prijať také riešenia, aby sme vlastne našli takú spokojnosť vo všetkých tých oblastiach v tejto téme. Ďakujem pekne.
Kuriak, Milan, poslanec NR SR (2021-06-15):
Ďakujem za slovo. V rozprave minister financií Igor Matovič povedal množstvo pravdy. Niektorým ľuďom sa to muselo veľmi ťažko počúvať. Ja im prajem, aby pravda o ich trestných činoch a spolupáchateľstve pri rozkrádaní spoločného majetku v miliardách eur bola rozprávaná aj každý deň. Až dovtedy, kým miliardy nevrátia späť ľuďom a národu, ktorých odporným, hnusným spôsobom ožobráčili. Za 12 rokov vládnutia vytvorili mafiánsky štát plný korupcie, vyhrážok, prenasledovania a trestania tých, ktorí sa nebáli rozprávať pravdu. Igorovi Matovičovi patrí obrovská vďaka, že sa s holými rukami odvážil pred rokmi bojovať. A tento, verím, že tento nerovný boj dotiahne a aj dotiahneme viacerí do konca. Igora Matoviča poznám viac ako jedenásť rokov a viem, čo v tomto nerovnom boji, čo si zažil s mafiou, či politickou, alebo ekonomickou. Som si istý, že v tomto boji s očistou Slovenska nebude sám. Slovensko treba od nečestných ľudí na dôležitých postoch očistiť všade. Odspodu od komunálnych politikov, úradníkov až po politikov na najvyšších postoch. Ja ministrovi vnútra Romanovi Mikulcovi vyjadrujem podporu a všetkým čestným a odvážnym politikom držím palce v nevďačnom a neľahkom boji za pravdu a spravodlivosť. Ďakujem.
Sulík, Richard, predseda NR SR (2010-12-01):
Ďakujem pekne. Pán poslanec Poliačik.
Kollár, Boris, predseda NR SR (2023-06-28):
Prosím, uctime si minútou ticha našeho zosnulého kolegu. (Minúta ticha.) S procedurálnym návrhom vystúpia traja poslanci, pán poslanec Susko, Čekovský a Vetrák. Nech sa páči, pán poslanec Susko, máte slovo.
Lipšic, Daniel, poslanec NR SR (2015-04-15):
Ďakujem. Len doplnenie ešte pána poslanca Muňka. Treba si pozrieť aj vlastné hlasovania v tejto veci, čo sa týka Trestného zákona, mňa vždy fascinuje, ako niekedy poslanci vlády zabúdajú, že tu hlasovali v opozícii v roku 2002 za nejaké pozmeňovacie návrhy, aj pri Trestnom zákone, takže to len ako dobre mienená rada. Druhá poznámka sa týka samotnej reštrukturalizácie, teraz oznámil premiér, že teda už veriteľom nedá 40 %, ale 50 percent. A ja by som poprosil možno kolegov v opozícii, keby sme niekoľko dní vytrvali v diskusii, pretože ten verejný tlak, oprávnený verejný tlak asi bude rásť, zajtra to už bude možno 60 %, pozajtra 70, čo inak dokumentuje, s akým premysleným návrhom prišla vláda do parlamentu, ale potom k tomu sa vyjadrím, k premyslenosti tohto návrhu v rámci rozpravy. Je pravdou, že na Slovensku je veľa reštrukturalizácií, len problém nie je v samotnej reštrukturalizácii, problém je v tom, že tu pácha Váhostav podvod. Hovorím to opakovane. Tuná nejde o firmu, ktorá je v predĺžení. To je firma, ktorej aktíva prevyšujú pasíva. A preto podľa mňa jediné riešenie je naozaj zobrať zodpovedných a postaviť ich pred súd. A zatknúť ich, a to sa nedeje. Na to nemáte odvahu. To je hlavný problém Váhostavu. Nie zákonná úprava sama osebe, ale aplikácia toho zákona, to, že to bol evidentne páchaný podvod, ktorý ste dlhodobo tolerovali, nič ste voči nemu nerobili, nič ste ani neoznámili a začalo sa vytvárať zdanie, že konáte, až v okamihu, keď vznikol verejný tlak. To je celá pravda. Váhostav má na vyplatenie všetkých svojich veriteľov, lebo jeho aktíva prevyšujú pasíva.
P. Minárik, poslanec: (2008-02-13):
Pán poslanec, mohli ste to byť vy a máte na to všetky predpoklady vzdelanostné, asi iné nie, a tie máte väčšie ako ja, aby ste s tým niečo urobili. A bolo by to aj priechodnejšie. Vy ste poslanec vládnej koalície, ktorá má 85 a prevalcuje všetko. Čo ste spravili? No, spravili ste nič. Nič ste nespravili. Len kritizujete. Vy nemáte koncepciu. Vy viete len torpédovať.
Hrušovský, Pavol, predseda NR SR (2011-12-14):
Otváram rozpravu. Zákon prerokovávame v treťom čítaní . Chcem sa opýtať prítomných poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie. Preto vyhlasujem rozpravu o tomto bode programu za skončenú. Poprosím pána spoločného spravodajcu, aby predložil návrh uznesenia k hlasovaniu o návrhu zákona ako celku. Nech sa páči, pán poslanec.
Blanár, Juraj, podpredseda NR SR (2021-04-01):
Ďalší, pán poslanec Ondrej Ďurica.
A. Slafkovský, poslanec: (2007-02-01):
„Vážený pán minister, detašované pracovisko Žilinskej univerzity funguje už 15 rokov v zapožičaných a prebytočných priestoroch kasární Pod hájom od Vojenského technického ústavu v Liptovskom Mikuláši. V troch ročníkoch tam v súčasnosti študuje spolu približne 600 študentov a vyučuje viacero pedagógov, bývalých vojakov, ktorí museli odísť z Vojenskej akadémie Milana Rastislava Štefánika v súvislosti s jej transformáciou. Vzhľadom na zastavenie prevodov prebytočného majetku armády v apríli roku 2006 sa doteraz nepodarilo previesť prebytočný majetok na mesto Liptovský Mikuláš, ktoré sa uznesením mestského zastupiteľstva zaviazalo previesť tento majetok na Žilinskú univerzitu za symbolickú korunu za podmienky zachovania objektov na účely vzdelávania. Podľa posledných informácií, ktoré zazneli na ostatnom mestskom zastupiteľstve v Liptovskom Mikuláši, údajne ministerstvo obrany spochybňuje prebytočnosť majetku, v ktorom škola sídli a chce si ho zobrať späť a využívať ho na účely Ozbrojených síl Slovenskej republiky. Ukončenie výpožičky a neprevedenie prebytočného majetku štátu na mesto priamo ohrozuje budúcnosť 600 študentov a 50 pedagogických pracovníkov. Do zapožičaných priestorov už boli investované nemalé účelové prostriedky pre výuku študentov a škola sa teší obľube. Pán minister, je tento majetok skutočne taký, bez ktorého by sa Ozbrojené sily Slovenskej republiky nezaobišli?“ Ďakujem.
B. Bugár, podpredseda NR SR: (2005-11-08):
J. Ševc, poslanec: Vážený pán podpredseda, vážené kolegyne, kolegovia, sme svedkami v poslednom období rôznych káuz, spravodajských hier, všetci vidíme, čo sa robí i tu v Národnej rade, údajne nevieme, kde sú a aké sú príčiny tohto stavu, mlčíme. Všetci sme za tento stav však zodpovední. Vzniká spontánne znepokojenie nad stavom slovenskej spoločnosti, ktorá skutočne dospela do štádia, keď mlčanie už nestačí. Slovenský politický život sa čím ďalej, tým viac zauzľuje do tuhšieho gordického uzla. Na jednej strane vzniká naliehavá potreba akejsi kardinálnej zmeny na slovenskej politickej scéne, ale na druhej strane nie sú reálne predpoklady na odstránenie týchto nedostatkov. Alebo sa nám do toho nechce. Na Slovensku, hovoríme, vládnu skupiny priateľstva a nepriateľstva, ale podľa nášho názoru najmä ambiciózni dravci, ktorým chýba vzdelanosť, rozum a elementárna etika. Kvitne arogancia moci a byrokratov, zákerné praktiky ďaleko za hranicami zdravého rozumu. Arogancia moci je póza, ktorú zaujímajú pseudoautority, keď sú vystavené priamej konfrontácii s poškodenými občanmi a keď nemajú argumenty na obhájenie svojej antisociálnej a protiľudovej politiky. To, čo dnešní predstavitelia moci a štátu predvádzajú na obrazovke a v ostatných médiách, sa dá ťažko nazvať inak ako arogancia moci. O týchto veciach sme hovorili i pri návrhu na vyslovenie nedôvery vlády Slovenskej republiky. Nebudem sa opakovať. Ale podľa toho arogancia zaplevelila celý náš život. Podľa nášho názoru ohrozuje celý systém komunikácie medzi politikou a občanmi. Slovenskí občania sú ohradení vysokou a nepreniknuteľnou bariérou cielených lží a podvodov. Nedostávajú sa k nim ani základné pravdivé informácie o skutočnom stave pomerov na Slovensku. Médiá nepretržite zavaľujú občana správami o víťaznom napredovaní kapitalizmu vo svete, ale sem-tam sa spomenú jeho permanentné krízy, tak ako je tomu a sme svedkami v západnej Európe. Je obrovský vzrast nezamestnanosti a chudoby. Slovensko nie je schopné tomuto čeliť. Dnes sa už otvorene vo svete hovorí o blížiacom sa konci politického rozhodovania vlád a štátov. A keďže demokracia je možná iba v rámci štátu, vzniká v súčasnosti celosvetová obava o osude demokracie. Podstata tohto nového fenoménu spočíva v tom, že trieda manažérov a majoritných majiteľov akcií nadnárodných superkoncernov a bánk otvorene dáva politikom najavo, že nech sú ochotní urobiť akékoľvek ústupky, im to nebude stačiť, budú robiť to, čo uznajú za vhodné, a politici ich budú musieť poslúchať. Nie je tomu tak aj u nás na Slovensku? Ak chceme tomuto zabrániť, poďme dať novú šancu občanovi, nech rozhodne  v nových predčasných voľbách. Ďakujem. (Potlesk.)
Blcháč, Ján, poslanec NR SR (2021-09-30):
Ďakujem pekne za slovo. Vážený pán kolega, ja chcem najskôr poďakovať za rozšírenie si môjho slovníka, pretože ste použili také zaujímavé výrazy, budem si to musieť trochu naštudovať, ako nepopulistická zelená strana, resp. neprirodzený trh, pozrieme, pozriem sa na to, lebo ma to veľmi zaujalo. Ale chcem sa vyjadriť k tej pasáži vášho prejavu, kde ste sa venovali spaľovaniu odpadov. Na jednej strane ste tesne predtým, ako ste sa k tomu dostali, vyjadrili o tom, čo je realita slovenská, že je tu určitá miera chudoby, nazvime to, myslím, že ste povedali chudobná krajina, v súvislosti s nakladaním s odpadmi, napriek tomu dosahujeme dobré výsledky v... v triedení odpadov a v rôznych recykláciách, avšak potom ste sa snažili upriamiť pozornosť na spaľovanie, kde ste použili príklad severských krajín, resp. Švajčiarska a podobne. Ja sa len chcem spýtať, či zvažujete pri tom aj výšku komunálneho poplatku. Myslím, že u nás je obmedzená zatiaľ do 36 eur na obyvateľa a rok. Väčšina samospráv sa už k tomuto, k tejto hranici blíži a je to dosť výrazné zvyšovanie v posledných rokoch, aby sa náklady na odpadové hospodárstvo pokryli z komunálneho poplatku, avšak nechcem povedať konkrétne číslo, možno je to násobok tejto, tejto hodnoty, by to bolo vtedy, keby sa mala, malo spracovávať odpad výlučne spaľovaním. Bolo by to ideálne, samozrejme, ale otázka je, aké je to reálne. Ďakujem.
Šimko, Jozef, poslanec NR SR (2020-11-26):
Ďakujem pekne. Vážený pán podpredseda, vážený pán minister, kolegyne, kolegovia, ja už som sa k tejto otázke raz vyjadril, ale dovoľte, aby som teda pokračoval, lebo tie dve minúty je dosť málo. Pán minister, uvedomujeme si všetci, že v minulom volebnom období tento zákon prijali politické strany SMER – sociálna demokracia, Slovenská národná strana, MOST – HÍD a bola to politická strana SME RODINA. A teraz ja sa skutočne čudujem, prečo práve vy, ktorí ste teraz v novej vládnej koalícii, navrhujete tento zákon zrušiť, obedy zadarmo. Vážený pán minister, viete, keď človek sa nad tým zamyslí, že v prvom kole ste dali 43,5 mil. eur na antigénové testy. Teraz v ďalšom kole kupuje sa 16 mil. testov, to znamená už pomaličky môžem povedať viac ako 100 mil. eur sa vyhodí na takéto nezmyselnosti. 300 mil. eur ste odpustili daní pre jednotlivé banky. 750-tisíc eur sa poslalo, pán minister zahraničných vecí, pre bieloruskú opozíciu a nehovorím o tom, že 2,4 mld. išli na tie nešťastné lietadlá, ktoré sa postupne kupujú pre našich vojakov. Pri všetkej úcte, ale nedá mi, aby som nepovedal alebo nepripomenul slová pána vášho predsedu, pána Kollára, ktorého si ja vážim, a nemám problém skutočne s vašou politickou stranou, mám tam veľa priateľov, pán Kašper a ďalší. Pána Kollára, ja nemám s ním skutočne problém, ale tento pán Kollár vyhlásil jednoznačne, že nebude súčasťou takej koalície, ktorá bude rušiť prijaté sociálne opatrenia. A teraz, čuduj sa svete, práve je to vaša politická strana, ktorá v podstate toto ide rušiť. Pán minister, však si uvedomte, vlani my ako primátori a starostovia miest, ako to povedal pán kolega pred chvíľou, my skutočne mali sme hlavy v smútku, aby sme zabezpečili materiálno-technické zabezpečenie tých kuchýň. My sme zabezpečili v rámci len samotného mesta Rimavská Sobota prostredníctvom úradu práce viac ako 20 ľudí na jednotlivé pracoviská. A teraz vy toto idete rušiť. Prosím, zastavte to! Ďakujem pekne.
Jurinová, Erika, podpredsedníčka NR SR (2013-09-06):
Ďakujem pekne, pán spravodajca. Otváram všeobecnú rozpravu. Do rozpravy som dostala písomné prihlášky. Hlásia sa tak za klub SDKÚ – DS pani poslankyňa Lucia Žitňanská, za klub KDH pán poslanec Pavol Hrušovský. Ďalej sa do rozpravy písomne prihlásili pán poslanec Jozef Mikuš z klubu SDKÚ, pán poslanec Daniel Lipšic, pán poslanec Alojz Hlina a pán poslanec Igor Hraško. Dávam slovo prvej prihlásenej do rozpravy pani poslankyni Žitňanskej, ktorá vystúpi za klub SDKÚ.
Košútová, Magda, poslankyňa NR SR (2013-01-30):
Ďakujem pekne, pani podpredsedníčka. Vážená pani podpredsedníčka, vážení páni poslanci, pani poslankyne, vážený pán minister, Výbor Národnej rady Slovenskej republiky pre pôdohospodárstvo a životné prostredie svojím uznesením č. 99 z 22. januára 2013 ma určil za spravodajcu k vládnemu návrhu zákona o pozemkových spoločenstvách. Uvedený návrh bol doručený poslancom Národnej rady Slovenskej republiky v stanovenej lehote. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a zaradil ho na rokovanie dnešnej, 14. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s ústavou, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, ako aj o hospodárskom a finančnom dopade a vplyve na štátny rozpočet. Problematika vládneho návrhu zákona nie je upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. novembra 2012 navrhujem, aby vládny návrh zákona prerokoval Ústavnoprávny výbor Národnej rady Slovenskej republiky a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný vládny návrh zákona prerokovali určené výbory v termíne do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pani podpredsedníčka, skončila som, otvorte, prosím, rozpravu.
Bugár, Béla, podpredseda NR SR (2019-10-23):
Otváram všeobecnú rozpravu. Pýtam sa, či sa hlási niekto ústne do rozpravy. Ako jediná pani poslankyňa Zemanová. Končím možnosť sa prihlásiť. A najprv, samozrejme, pán navrhovateľ Galek. (Reakcia navrhovateľa.) Alebo potom? Takže, pani poslankyňa Zemanová, nech sa páči, máte slovo.
Glváč, Martin, podpredseda NR SR (2019-09-17):
Ďalší v rozprave, pán poslanec Budaj. Poprosím pána poslanca Hegera stiahnuť, stiahol svoj príspevok. Ďakujem.
Viskupič, Jozef, poslanec NR SR (2011-09-14):
Ďakujem predrečníkom, ktorí viac-menej sa snažili okrem teda snahy byť korektní v číslach a údajoch, boli korektní v číslach a údajoch. Pán poslanec a pán podpredseda parlamentu, vy ste niekoľkokrát v tom vystúpení hovoril, že snažím sa byť korektný v číslach a údajoch. Ja vám chcem povedať, že veľmi vám táto snaha nevychádza a nedarí sa vám, pretože prvýkrát možno na takto úzkej ploche som mal možnosť počuť to, čo vám vyčíta strašne veľa vašich oponentov, a hovoria o tom, že používate lož ako pracovnú metódu. To, čo ste vyprodukovali, bola asi tá najhnusnejšia lož, aká existuje, lebo ako sa hovorí, hovorí sa jej polopravda. Keďže ste hovorili a snažili ste sa byť korektný v číslach a údajoch, ste niektoré čísla a údaje používali a tie boli napríklad o tom, že ste porovnávali 10 mld. euro, 10,2 s 12,4 a zabudli ste na ten najpodstatnejší rozdiel, ktorý bol v nákladoch na dlhovú službu. Zabudli ste v rámci tých poloprávd povedať aj to A, B a C, odkiaľ vlastne vychádzate. A celá pravda znie tak, ako teraz obidva alebo všetci traja predrečníci hovorili, v tom, že treba sa na to pozerať komplexne. Čiže ja vám držím palce v snahe byť korektný v číslach a údajoch, aby ste nemuseli luhať. A možnože to školenie, ktoré hovoril Jozef Kollár, by bolo potrebné. Ďakujem.
Kollár, Boris, predseda NR SR (2022-05-05):
Prosím, prezentujme sa a hlasujme. (Hlasovanie.) Prítomných 124 poslancov, za 112, proti 6, zdržalo sa 6. Uvedený návrh sme schválili. Pristúpime k hlasovaniu o bode 35 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 310/2019 Z. z. o Fonde na podporu športu, tlač 910. Opäť prosím pána poslanca Richarda Vašečku, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 310/2019 Z. z. o Fonde na podporu športu a o zmene a doplnení niektorých zákonov v znení neskorších predpisov a ktorým sa mení zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 910.)
Matovič, Igor, podpredseda vlády a minister financií SR (2022-09-20):
Ďakujem pekne. Dovoľte mi, aby som teda predstavil návrh zákona, ktorým sa dopĺňa zákon 431/2002 o účtovníctve a zákon 513/1991 Obchodný zákonník. Dôvodom vypracovania uvedeného návrhu zákona je potreba transpozície smernice Európskeho parlamentu a Rady EÚ, ktorou sa mení smernica 2013/34. Pokiaľ ide o zverejňovanie informácií o daní z príjmov určitými podnikmi a pobočkami, tzv. verejný country-by-country reporting, návrhom zákona dochádza k zvýšeniu transparentnosti nadnárodných spoločností s výnosmi nad 750 miliónov eur, a to prostredníctvom zverejnenia správy s informáciami o dani z príjmov v registri účtovných závierok veľkými účtovnými jednotkami. Zároveň sa v nadväznosti na požiadavky aplikačnej praxe predlžuje lehota na zostavenie súhrnnej účtovnej závierky a zvyšuje sa periodicita invertarizácie pri určitom hmotnom majetku pre vybrané subjekty verejnej správy a to s cieľom zabezpečenia vyššej kvality dát a lepšej ochrany majetku štátu, obce a vyššie územného celku. Dôsledky, v dôsledku potreby zabezpečenia transpozíciu ustanovení citovanej smernice týkajúcich sa zodpovednosti za zverejnené správy s informáciami o dani z príjmov sa novelizuje Obchodný zákonník. Vážené panie poslankyne, poslanci, ďakujem veľmi pekne za podporu tohto návrhu zákona.
P. Hrušovský, predseda NR SR: (2004-10-20):
(Hlasovanie.) 141 prítomných, 139 za, 1 proti, 1 sa zdržal. Návrh zákona sme schválili do druhého čítania . Ďalší návrh. M. Majdová, poslankyňa: Pán predseda, teraz dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona  ústavnoprávnemu výboru, výboru pre financie, rozpočet a menu, výboru pre verejnú správu, výboru pre životné prostredie a ochranu prírody a výboru pre zdravotníctvo...
P. Minárik, poslanec: (2007-03-29):
Národná rada Slovenskej republiky svojím uznesením č. 242 zo 6. februára 2007 pridelila predmetný návrh kolegov Podmanického a Muškovej, ktorým sa dopĺňa a mení zákon č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. z. (tlač 187), na prerokovanie štyrom výborom, a to ústavnoprávnemu výboru, Výboru Národnej rady Slovenskej republiky pre ľudské práva, národnosti a postavenie žien, výboru pre vzdelanie, mládež, vedu, šport a nakoniec výboru pre kultúru a médiá, ktorý sa stal gestorským výborom. Poslanci Národnej rady, ktorí nie sú členmi týchto výborov, v stanovenom termíne nedoručili gestorskému výboru žiadne svoje pripomienky a návrhy. Všetky štyri výbory predmetný návrh prerokovali s tým, že všetky odporúčajú návrh schváliť. Výbor pre vzdelanie, mládež, vedu a šport odporučil schváliť tento návrh s pozmeňujúcimi a doplňujúcimi návrhmi, ktoré sú uvedené pod bodom IV tejto správy. A je ich spolu 8. Gestorský výbor na základe stanovísk výborov vyjadrených v ich uzneseniach a po svojej diskusii na základe zákona o rokovacom poriadku sa uzniesol na tom, že odporúčame Národnej rade tento návrh schváliť s tým, že z 8 predložených pozmeňujúcich návrhov odporúčame schváliť návrhy 1 až 5 a 7, body 6 a 8 odporúčame neschváliť s tým, že o týchto bodoch sa na gestorskom výbore rokovalo, a vzhľadom na to, že tieto body riešili konkrétne problémy, hlavne formulačné, tak aby výsledný návrh zákona dával gramaticky správne a zrozumiteľné formulácie, nie je možné to formulovať takto, ako je to v týchto dvoch bodoch, naviac, bod 8 ani nemá normatívnu podobu, s tým, že prídu od poslancov spracované iné návrhy, ktoré dané dva body vyriešia. Ďalej ma gestorský výbor schválil za spoločného spravodajcu a vybavil ma oprávneniami, aby som navrhol postúpiť tento návrh do ďalšieho čítania ihneď a aby som sa vyjadril aj k možnosti hlasovať ihneď o pozmeňujúcich návrhoch, ktoré prídu z pléna. Z mojej strany ako spravodajcu, pani predsedajúca, je to všetko. Prosím, otvorte rozpravu.
Mierna, Anna, poslankyňa NR SR (2022-11-08):
Ďakujem pekne za slovo. Pri tlači 1231 som bola vykázaná, že som nehlasovala. Bola som „za“. Ďakujem pekne.
P. Hrušovský, predseda NR SR: (2002-11-19):
Páni poslanci, vyhlasujem teraz päťminútovú prestávku, aby sa mohli poslanci písomne prihlásiť do rozpravy a na vystúpenie pána ministra chcú faktickými poznámkami reagovať. Prosím, aby sa z tabule vymazali tí, ktorí nechcú uplatniť faktickú poznámku. Poprosím zamestnancov kancelárie, aby pripravili tlačivá na písomné prihlášky do diskusie. Pán poslanec Cabaj, Hopta s faktickou poznámkou na vystúpenie pána ministra. Končím možnosť ďalších prihlášok. Nech sa páči, pán poslanec Cabaj.
Hrnčiar, Andrej, podpredseda NR SR (2016-04-27):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán poslanec.
Bugár, Béla, podpredseda NR SR (2018-10-23):
Áno, pán poslanec Kollár.
Jurinová, Erika, podpredsedníčka NR SR (2015-03-20):
Pán poslanec Abrhan.
Danko, Andrej, podpredseda NR SR (2024-02-06):
Pani poslankyňa Koso... Poslankyňa Gažovičová.
Krajniak, Milan, poslanec NR SR (2016-06-07):
Hej? Dobre, okej.
Blaha, Ľuboš,  podpredseda NR SR (2024-02-21):
Pani poslankyňa Zuzana Plevíková.
Lajčák, Miroslav, podpredseda vlády a minister zahraničných vecí a európskych záležitostí SR (2014-11-27):
Ďakujem pekne. O tejto téme sme naozaj spolu hovorili, ministerstvo zahraničných vecí a európskych záležitostí výrazne podporuje všetky aktivity regiónov samosprávnych krajov smerom k Európskej únii. Naďalej trpíme chorobou, ktorá sa volá neschopnosť identifikovať možnosti čerpania prostriedkov z európskych fondov, čo je samostatná téma, ktorá si zaslúži aj samostatnú debatu. Pokiaľ ide o naše predsedníctvo, naozaj keby sme si to mohli dovoliť, radšej, radi by sme ho usporiadali na celom území Slovenskej republiky, ale sú tu faktory rozpočtové, ale aj faktory logistické, ako je dostupnosť, doprava, a faktory bezpečnostné, ktoré treba zobrať do úvahy. A skutočnosť, že od vypuknutia krízy prakticky všetky členské krajiny organizujú svoje predsedníctvo v tom maximálne úspornom móde centralizovanom, vrátane našich dvoch partnerov, s ktorými sme v predsedníckom triu, viac-menej dávajú odpoveď na otázku, prečo sme vybrali tento model. Ale som pripravený na túto vašu tému diskutovať aj v budúcnosti. Ďakujem.
Kvorka, Ján, poslanec NR SR (2024-06-13):
Ďakujem pekne. Navrhujem, aby sme prerokovaný zákon odhlasovali dneska o sedemnástej hodine.
Pellegrini, Peter, predseda NR SR (2015-11-18):
Prezentujme sa a hlasujme o pozmeňujúcom návrhu pána poslanca Kéryho. (Hlasovanie.) Prítomných 126 poslancov, za hlasovalo 95 poslancov, zdržalo sa 31 poslancov. Konštatujem, že váš pozmeňujúci návrh sme schválili.
Bugár, Béla, podpredseda NR SR (2017-02-03):
A teraz pani poslankyňa Grausová, nech sa páči.
Číž, Miroslav, podpredseda NR SR (2015-12-08):
Ak máte, ak máte akékoľvek pochybnosti, že niečo, čo sa deje v tejto sále, nie je v súlade s rokovacím poriadkom, pán poslanec, rokovací poriadok určuje, aké máte k dispozícii nástroje. Nech sa páči, predneste takýto nástroj a pokračujte ďalej. Také uznesenie existuje a, samozrejme, nikdy ani to nebolo, pokiaľ poznám túto Národnú radu, aby niekto chodil poslancovi to niekedy ukazovať. Vzneste to, zaujme k tomu stanovisko buď vláda, alebo predseda Národnej rady v dohľadnej dobe. Ale teraz pokračujte, prosím, vo vystúpení.
Číž, Miroslav, podpredseda NR SR (2015-06-23):
Faktické poznámky – poslanci Hlina, Martvoň, Kuffa, Fecko. Uzatváram možnosť prihlásiť sa s faktickou poznámkou. Slovo má pán poslanec Hlina.
Bugár, Béla, podpredseda NR SR (2016-09-08):
Pán poslanec Budaj.
Kalivoda, Peter, poslanec NR SR (2024-09-17):
Ďakujem pekne, pán predsedajúci. Pani kolegyňa Stohlová, no my už tradične sa asi na tejto téme nezhodneme. Ale ja naozaj nerozumiem tej jednej časti vášho vystúpenia, že nesúhlasíte s tým, aby o peniazoch, ktoré teda prichádzajú do envirofondu, rozhodovala vláda na základe odporúčaní ministra životného prostredia. A na základe koho? Na základe ministerky kultúry alebo na základe ministra, ministra dopravy má o tom rozhodovať? Veď je normálne, že ten minister životného prostredia má celý aparát ľudí na ministerstve. Má tam sekčných šéfov, má tam odborníkov, ktorí presne vedia, kde tie peniaze použiť. Predsa diskutuje so samosprávou, so ZMOS-om, so združením miest, tak kto už to má lepšie vedieť ako minister? A keď spochybňujete a hovoríte, že envirofond by mal slúžiť na riešenie klimatickej zmeny, iste, aj to je jedna z jeho, jeden z jeho poslaní, ale rovnako envirofond musí riešiť a sanovať aj veci, ako sú kanalizácie, vodovody. Veď my dnes nemáme na hanbu sveta odkanalizované ešte stále stovky obcí. Nemajú pitnú vodu a tie obce, najmä tie menšie obce okolo päťsto, tisíc, tisícpäťsto obyvateľov nemajú ani šancu sa uchádzať o eurofondy a byť úspešné v týchto eurofondových výzvach. Tak, preboha, berte do úvahy, že toto je jeden z nástrojov, ako sa to práve toto dá financovať a sanovať. A ak hovoríte, že obce mali nejaký nárok na nejaké, na nejaké financie z envirofondu, v minulosti bolo uspokojených možno 10-12 obcí, ktoré si dali žiadosť do envirofondu, to znamená, že 80, viac ako 80 %, takmer 90 ich ostávalo neuspokojených. Takže žiadna záruka nebola ani vtedy. Takže nechajme, prosím, nechajme, prosím, na pána ministra túto, túto zmenu, tak ako ju navrhol, ja ju určite podporím. A pokiaľ vám záleží na rozvoji vidieka a odkanalizovaní a fungovaní obcí ako v 21. storočí, hlasujte za.
Pellegrini, Peter, predseda NR SR (2015-04-22):
Vážené panie poslankyne, vážení páni poslanci, budeme pokračovať v popoludňajšom rokovaní piateho dňa 49. schôdze Národnej rady Slovenskej republiky a to druhým čítam o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník , ktorý prerokúvame v skrátenom legislatívnom konaní. Tlač máte pod tlačou 1490. Výsledky rokovania výborov sú v tlači 1490a. Poprosím teraz pána ministra spravodlivosti, aby vládny návrh zákona odôvodnil. Nech sa páči, pán minister, máte slovo.
Grendel, Gábor, podpredseda NR SR (2023-06-16):
Teraz dávam možnosť prihlásiť sa do rozpravy k tomuto bodu ústne. Končím možnosť prihlásiť sa ústne do rozpravy. V rozprave teda ešte vystúpia pani poslankyňa Kozelová, pán poslanec Halák, pán poslanec Svrček a pán poslanec Jarjabek. Nech sa páči, ako prvá ústne prihlásená vystúpi pani poslankyňa Monika Kozelová.